ming030890/wiki-yue-high-quality huggingface dataset:
混合物模型

混合物模型個基本諗頭同聚類分析（cluster analysis）好似：混合物模型同聚類分析分別在於，混合物模型唔係建基於對相似度嘅考慮，而且同多數聚類分析做法唔同嘅係，混合物模型係基於模型嘅，會建立統計模型描述啲子群體，再衡量吓個模型有幾能夠解釋手上啲數據；除此之外，混合物模型分析結果係會出「呢個呢個個案，屬呢組嘅機率係咁多咁多」－唔似得聚類分析噉，會同每個個案有個明確嘅「佢屬邊個聚類」宣稱。
混合物模型仲有得分幾種，最常見嘅係可以按啲可觀察變數嘅特性（詳情睇下面）分做兩類－潛在類別同潛在輪廓模型。呢啲噉嘅模型响社會科學、人機互動以至人工智能嘅研究上都會用到，而有返咁上下專業知識嘅研究者，都會識得按自己嘅需要揀啱用嘅模型:p. 2。
篇文以下嘅內容，假設讀者已經識嗮基本嘅概率論同統計學。

基本諗頭
内文：統計模型同潛在變數模型
睇埋：聚類分析同因素分析
用日常用語講，混合物模型做嘅係:p. 2
「
混合物模型係種統計分析，用嚟靠一個集嘅指標（indicator）搵出一個總體入面唔能夠直接觀察嘅子群體。
」
一場 LCA 會做到以下嘅嘢：
Input：攞一拃個案，每個個案都係拃睇得到嘅變數上有值；
Output：將拃個案分做若干個子群體，當中「屬邊個子群體」係個潛在（數值唔能夠直接睇到）嘅離散變數，每個子群體內部差異細。
舉例說明，想像家陣研究者要設計個網站嚟講解昆蟲相關嘅資訊，佢哋諗緊好唔好將個網站設計成「吓吓都會彈一個昆蟲物種個拉丁文學名出嚟」，但佢哋諗諗吓又覺得噉做未必好－專研究昆蟲嘅人（昆蟲學家或者昆蟲學愛好者）可能會鍾意噉嘅做法，但第啲人就會覺得煩；於是班研究者就設定返個人工智能程式，個程式識得按每位用家嘅特性－例如「有冇喺搜尋器度打啲昆蟲嘅學名」（指標；研究者觀察得到嘅嘢）－將每位用家分類做:p. 2
專研究昆蟲嘅人
唔係專研究昆蟲嘅人
－呢個類別就係「建立個混合物模型」呢個過程想搵出嘅潛在變數（潛在－研究者冇得直接觀察，淨係有得靠睇指標嚟判斷）。响混合物模型入面，潛在嗰個類別實係個離散變數，不過啲指標可以係離散又可以係連續，
如果啲指標係離散變數，噉個模型就屬潛在類別（latent class）模型；
如果啲指標係連續變數，噉個模型就屬潛在輪廓（latent profile）模型。

數學定義
睇埋：潛在變數同最大期望演算法
數學性啲噉諗，混合物模型個諗頭可以噉形容：想像家陣:Q1 - Q2 :Ch. 6
有  個個案，每個個案有  咁多個特性 （指標）；
啲個案背後有個離散變數  表示佢「屬於邊個子群體」（類別； 第  個個案嘅  值）， 係睇唔到嘅（潛在變數）並且有  咁多個可能值； 可以係研究者响建立模型前唔指定（探索性質分析），但研究者又可以係指定一個  值，再睇吓呢個  值之下建立嘅模型有幾「良好」（睇埋適合度）:Table 1。
混合物模型個模型最基本有兩個重要參數－
每個潛在子群體嘅大細（用  表示），由「隨機揀個個案，個個案屬嗰個群體嘅機率」反映，即係是但攞個個案嚟睇， 嘅數值；
子群體之間互斥，即係一個個案唔准同時屬多過一個子群體，（啲  冚唪唥加埋嗮數值會係 1）。
假設咗局部獨立（local independence；嗰啲指標之間係條件獨立嘅）。
噉想像以下嘅聯合概率分佈:p. 6：
設  表示個模型啲參數，反映咗  同啲  之間嘅關係。攞住數據，研究者可以由數據度用最大似然估計（MLE）:Q7 等嘅方法估計  嘅參數值，將  數值慢慢調較到令  有咁大得咁大。而如果個模型有咁上下理想（啲適合度值靚），佢哋就可以攞住個模型預測第時攞到嘅數據。

模型評估
一個混合物模型嘅適合度可以用以下呢啲指標衡量：
貝葉斯資訊量準則（BIC；尤其係按樣本大細調整咗嘅 BIC :Eq. (2)）
赤池資訊量準則（AIC）
可詮釋度
... 呀噉。

分析軟件
以下呢啲軟件喺 2020 年代都成日畀人攞嚟做混合物模型相關嘅分析:Q6：
R 程式語言
Python
Stata
統計分析系統
... 呀噉。

應用例子
睇埋：社會科學同人口統計
混合物模型响多門嘅社會科學－包括社會學、心理學、市場學同管理學呀噉－上都有受到採用。呢啲領域嘅分析通常會攞人類做個體，並且透過佢哋嘅行為（一樣可以直接觀察嘅嘢）推斷佢哋可以點樣按心理變數分類（通常都冇得直接觀察嘅嘢）。
例：2021 年開餐行為研究：
研究者係班社會學家，想理解啲人嘅開餐行為－因為「一日有冇定時食三餐」等嘅行為會對健康造成明顯影響。佢哋
做網上社會調查，問咗 506 位家長，量度每個屋企嘅糧食安全（指屋企嘅成員係咪個個都能夠有足夠嘅嘢食保持住健康）同埋「每個禮拜有幾多次成家人一齊食飯」等嘅多個變數－啲變數描述佢哋飲食方面嘅行為。
用呢啲有關飲食行為相關嘅變數，對攞到嘅數據行潛在輪廓模型，由 1 開始慢慢噉增加潛在類別嘅數量，增加到搵到「最靚」嗰個模型為止，途中用咗 BIC 等嘅多個指標衡量每個模型「有幾靚」，最後搵到嗰個模型係將啲屋企分做 3 大類嘅；
跟住研究者仲用比較平均值嘅統計方法，睇吓嗰三組之間响人口統計特徵上有冇分別。
－於是班社會學家就搵到有用嘅資訊，解答「邊啲人群零舍容易食得唔健康」等嘅問題。
游蕙禎

游蕙禎（英文：Regine Yau Wai-ching，1991年5月6號—），係香港前立法會議員，本土派政黨青年新政創始人，做立法會議員之前喺九龍城區黃埔東做社區主任，同前黨友鄺葆賢有「黃埔孖寶」之稱。皆因佢靚女，所以被網民封做「女神」，重畀咗唔少花名，譬如「游主任」、「蕙禎BB」、「游BB」。

簡歷
游蕙禎籍貫惠州省惠陽市，佢喺香港土生土長，讀過伊利沙伯中學，之後喺嶺南大學中文系畢業，大學二年級時被學校派到親中報章大公報實習兩個禮拜。畢業後佢本嚟做寫字樓工，不過因為爆發雨遮革命，令佢毅然揀咗去從政，做咗青年新政嘅創始成員。
游蕙禎參選2015年香港區議會選舉，喺黃埔東選區挑戰雙料議員梁美芬，最終攞到2,041票，差約莫三百票輸咗，不過佢黨友鄺葆賢就贏咗，當選黃埔西區議員。2016年佢參選立法會選舉九龍西選區，挑戰梁美芬同其他各界對手，結果以20,643票攞到嗰區最後一席，成為咗香港史上最後生嘅立法會女議員。
2016年10月12號，游蕙禎宣誓就任立法會議員嗰陣，莊嚴承諾效忠香港民族，並竭盡所能捍衛香港嘅價值，同時將「People's Republic of China」讀做「People's Refucking of 支那」，佢同黨友梁頌恆喺宣誓後畀立法會秘書長陳維安裁定宣誓無效。事後佢話，用支那嚟稱呼「當今中國執政當局」，而非全球華人。
2016年10月18號，律政司以司法覆核挑戰立法會主席畀議員重新宣誓嘅權，打緊官司期間，全國人大常委會釋法基本法第104條。2016年11月15號，高等法院法官區慶祥裁定游蕙禎同梁頌恆拒絕宣誓，剝奪佢哋嘅議員資格。

有關事件
𡃁模陶枳樽喺2015年區議會選舉期間，就游蕙禎外型喺Facebook同埋Instagram發表意見，話人哋「係嚟選美既」，但係就以「本人意見不代表本人立場」（我嘅意見唔代表我嘅立場）作結，結果畀網民炮轟。
坊間流傳游蕙禎輸選舉嘅原因係好多女性選民妒忌佢嘅靚樣，所以專登投對家梁美芬。專欄作家葉一知用呢個傳聞做基礎，寫咗個男人瞞住老婆投游蕙禎票嘅故仔，引起社會迴響，梁美芬就回應話篇文係對佢人身攻擊，又強調美色唔可以收買選民。
受香港本土派其中一位出名人物梁天琦被踢爆喺中國大陸出世，有香港本土力量成員要求游蕙禎交代身世，游蕙禎大方將出世紙擺上網，透露佢係1991年5月6號喺香港私家醫院聖德肋撒醫院出世，阿爸係幫政府打工嘅技術員。
游蕙禎喺香港電視娛樂ViuTV電視劇《三一如三》第13集特別客串劇中候選人嘅角色（劉惠睛），而呢集安排喺立法會選舉投票日翌日播出。
游蕙禎嘅左手手臂內側，有一個神秘梵文紋身圖案，目的係提醒自己「性格上好啲」。
游蕙禎就任立法會議員無耐，出席一個香港理工大學搞嘅議政論壇，畀臺下觀眾問到單程證審批權問題嗰陣，佢答答下話「就算我哋而家想去扑嘢，都搵唔到房扑呀」，引起臺下一啲觀眾嘩然，重吸引到包括《時代雜誌》在內嘅媒體廣泛報道。亦因為咁，游蕙禎就多咗一個花名，叫做「扑嘢精」。
游蕙禎曾經喺instagram貼咗一張自己嘅純白三點式水著圖，問網民有無去泳池嘅習慣，不過有人就留言話游蕙禎唔搞政治搞睇肉，游蕙禎回應話自己只不過係影啲每個人都有既嘢然後放上網，網民自己都有，可以睇自己，再有另一網民又留言話咁游蕙禎全裸都得，游蕙禎又回應話自己鍾意放邊類相就放邊類相，呢個係自己社交平台，就係唔鍾意全裸。
游蕙禎曾經畀人誤會過大肚，跟住游蕙禎喺instagram貼咗一張自己嘅性感比堅尼泳衣相嚟闢謠，證明自己無大肚。
湛家雄

湛家雄，香港親中派政治人物。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,191票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
溫啟明

溫啟明，香港民建聯黨員（親中陣營政治人），西貢區議會議員，係溫悅昌個仔（亦係溫悅球侄仔）。

選舉經歷
喺2015年香港區議會選舉，佢攞到2,878票，成功當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2023年12月，溫啟明再度參選區議會選舉，喺選舉委員會委員壟斷選舉提名權，互相提名都唔當係利害衝突嘅選舉制度下，終於以10826低票數當選將軍澳北區議員。
潘任惠珍

潘任惠珍，BBS，MH（英文：Winnie Poon，1955年—），係香港觀塘區議會九龍灣選區議員，由1985年做到依家，1994年至1997年做該議會主席。
潘任惠珍早年曾經係觀塘民眾聯誼會成員，但喺1994年獲得泛民主派支持之下做咗觀塘區議會主席，曾經由建制派轉投泛民主派。
2015年第5屆香港區議會選舉，潘任惠珍再次因冇人競爭而自動當選，係該屆極少數自動當選嘅泛民主派議員之一（另一個係黃逸旭）。
2019年，潘任惠珍獲香港特區政府頒銅紫荊星章。同年嘅第6屆香港區議會選舉，潘太畀民主派賴俊文批評冇喺8月24號嘅燃點香港全民覺醒遊行現身，加上佢嘅處事風格、對警察執法嘅言論同處理警民衝突嘅手法都受泛民中人嫌棄，雖然潘太獲民主派區選聯盟推薦並以65%票數贏到議席，但民主派未有因為佢嘅資歷而支持佢做主席。2020年，泛民主派另行推舉另一獨立民主派議員蔡澤鴻做主席。經過香港民主派區議員辭職潮、2021年香港區議員宣誓之後，潘太由泛民主派重新投奔親中陣營。
潘志成

潘志成，香港親中派政治人物。主要喺葵青區進行地區工作。

政治立場
佢係香港親中派一員。

選舉及提名經歷
喺2015年香港區議會選舉，佢攞到3,214票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
2021年起，佢擔任葵青防火委員會主席，去到9月成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
潘進源

潘進源，香港親中派政治人。

政治立場
佢係香港親中派人士，支持排除異見嘅所謂愛國者治港。

選舉經歷
曾經參選2007年香港區議會選舉。
喺2015年香港區議會選舉，佢攞到2682票，未能當選。
潛在類別模型

LCA 呢個基本諗頭同聚類分析（cluster analysis）好似。LCA 同聚類分析嘅分別係，LCA 唔係建基於對相似度嘅考慮，而且 output 係出「呢個呢個個案，屬呢組（每組係個潛在類別；latent class）嘅機率係咁多咁多」－唔似得聚類分析噉，會同每個個案有個明確嘅「佢屬邊個聚類」宣稱；而且同多數聚類分析做法唔同嘅係，LCA 係建基於模型嘅，會建立統計模型，再衡量個模型有幾能夠解釋手上啲數據。
篇文以下嘅內容，假設讀者已經識嗮基本嘅概率論同統計學。

基本諗頭
睇埋：聚類分析同潛在變數模型
用日常用語講，LCA 做嘅係:p. 2
「
LCA 係一種統計方法，用嚟靠一個集嘅指標（indicator）搵出一個總體入面唔能夠直接觀察嘅子群體。
」
一場 LCA 會做到以下嘅嘢：
Input：攞一拃個案，每個個案都係拃睇得到嘅變數上有值；
Output：將拃個案分做若干個子群體，當中「屬邊個子群體」係個數值睇唔到嘅離散變數，每個子群體內部差異細。

數學基礎
睇埋：局部獨立同最大似然估計
數學性啲噉諗，LCA 個諗頭可以噉形容：想像家陣:Q1 - Q2 :Ch. 6
有  個個案，每個個案有  咁多個特性 （指標），當中啲指標係離散變數；如果啲指標係連續變數，噉場分析就係潛在輪廓模型（latent profile model）；
啲個案背後有個離散變數  表示佢「屬於邊個子群體」（潛在類別； 第  個個案嘅  值）， 係睇唔到嘅（潛在變數）並且有  咁多個可能值，
LCA 個模型最基本有兩個重要參數－
每個潛在子群體嘅大細（用  表示），由「隨機揀個個案，個個案屬嗰個群體嘅機率」反映，即係是但攞個個案嚟睇， 嘅數值；
子群體之間互斥，即係一個個案冇得同時屬多過一個子群體，（啲  冚唪唥加埋嗮數值會係 1）。
假設咗局部獨立（local independence；嗰啲指標之間係條件獨立嘅）。
噉想像以下嘅聯合概率分佈:p. 6：
而  用嚟表示模型參數，指  同啲  之間嘅關係。攞住數據， 等嘅參數值可以用最大似然估計:Q7等嘅方法估計。
類別列舉（class enumeration）係指「決定類別數量  要係幾多」嘅過程。最基本上，研究者可以試吓幾個  值唔同嘅模型，睇吓每個模型啲適合度係點，再揀適合度數值最理想嗰個模型；又或者由  開始行，一路慢慢噉將  數值上升，睇吓啲適合度數值會點變化。

模型評估
LCA 建立嘅模型嘅適合度可以用以下呢啲指標衡量：
貝葉斯資訊量準則（BIC）
赤池資訊量準則（AIC）
可詮釋度（interpretability）
... 呀噉。

軟件
以下呢啲軟件喺 2020 年代都成日畀人攞嚟做 LCA :Q6：
R 程式語言
Stata
統計分析系統
... 呀噉。
蔡天鳳被殺案

蔡天鳳命案喺香港發生，當地28歲女摩度蔡天鳳（Abby）於2023年2月21號或稍後被謀殺，疑兇係渠嘅前夫鄺港智及其老頭傍大佬，鄺港智老母及三個識得渠等之一（或更多）嘅人涉嫌喺爾單案之中擔當輔助角色。譚方駿（Chris(topher)）當時係蔡天鳳嘅哎吔老公。由於其中將親人肢解傍烹煮嘅情節駭人聽聞，死者有好多公開嘅靚相傍靚片，仲有渠係富商譚澤均嘅哎吔心抱，事件廣受關注。

人物
疑犯總共有7個：
涉嫌謀殺
前家翁鄺球（Kwong Kau）（球哥，案發時65歲），以前任職警長期間涉嫌強姦，隨後辭職。
前大伯鄺港傑（Anthony，案發時31歲），係蔡天鳳嘅私人司機。
前夫鄺港智（Alex，案發時28歲），本身因被控盜竊而被通緝。
涉嫌妨礙司法公正
前家姑李瑞香（Jenny／球嫂，案發時63歲）。
其他疑犯
鄺球情婦伍志榮（容容，案發時47歲），係個骨妹，涉及合租案發單位同提供單位畀鄺港智匿埋。
鄺港智男友人林舜（Lam Shun）（Henry，案發時41歲），係個遊艇公司職員，涉嫌收取三十萬港紙，協助鄺港智經水路由香港偷渡去澳門。
鄺港智女友人潘巧賢（Irene，案發時29歲），係個冇嘢撈嘅KOL，涉嫌聯絡林舜以協助鄺港智由香港偷渡去澳門。

過程
2023年2月21號，蔡天鳳離開加多利山屋企，坐鄺港傑揸嘅車，打算去白石角科學園接渠同鄺港智生嗰個女放學，之後喺科進路開始失蹤，其親友於是報警，差人於24號凌晨拘捕鄺港傑、鄺球傍李瑞香，懷疑佢哋合謀殺死蔡天鳳，到同日下晝喺大埔區大美督龍尾村一間村屋入面搵到蔡天鳳嘅部份屍體殘肢。而同為殺人疑犯嘅鄺港智由於下落未明，被警方通緝，到25號下晝，渠喺東涌等緊大飛準備走佬嗰陣畀警方捕獲。又到26號下畫，警方喺尖沙咀街頭拘捕47歲嘅伍志榮，即係鄺球嘅情婦，懷疑佢協助窩藏鄺港智。之後到3月2日，警方喺上環再拘捕一個鄺港智嘅朋友，41歲嘅林舜，渠涉嫌收取三十萬元，協助鄺港智經水路由香港偷渡去澳門。再到3月6日，涉嫌協助犯案者嘅29歲潘巧賢喺大陸落網，渠亦係鄺港智嘅朋友，並喺3月7號引渡返港，押去天水圍警署調查。

審訊
呢節未有人寫，歡迎編撰。 請幫加返相關資訊。
譚方駿

譚方駿（英文：Tam Fong Chun；暱稱：Chris／Christopher）係譚仔雲南米線舊老細之一譚澤均（英文：Tam Chuk Kwan；暱稱：五哥）傍邱美鳳（英文：Yau Mei Fung）嘅獨生仔，言行一向低調，因其哎吔老婆蔡天鳳被殺死、肢解兼烹煮而突然備受關注；傳媒中意叫渠作譚仔太子爺。
因為經譚方駿嘅親戚傍朋友以及香港官府公開，關於蔡天鳳兇殺案之訊息極為詭異，所以有網民傍傳媒推測渠同（蔡天鳳前夫）鄺港智傍（蔡天鳳生母）張燕花嘅實際倫理關係非比尋常。承上，亦有KOL因此推測譚方駿（等人）有撈洗黑錢；渠對此否認，並聲明其工作係打理自己家族嘅房產租賃生意，而由此而來嘅薪金乃個人唯一嘅收入來源。
豹太

豹太（英文：Mrs. Pao）係個於蔡天鳳死徂之後無幾耐時，新聞頻繁恁提及嘅化名，其使用者身份神秘，如此起名嘅原因之一係渠（等（之中有人））養開豹貓。豹太管理若干以爾種寵物作主題嘅社交媒體群組。

鬥
豹太於2023年2月25號喺面書出帖，話譚方駿一家傍自己各懸賞一百萬港幣，呼籲人等將（當時失蹤嘅）鄺港智活捉去差館；自稱係蔡天鳳朋友嘅林若佳於同一日經面書傍挨豬聲稱會攞出一百萬港幣，加大嗰筆獎金。
於2023年3月20號，有人喺面書出徂個署名豹太嘅帖，大鬧某班人對渠等網絡欺凌傍誹謗等（該文章無點出自己以外嘅人物兼講述嘅事項之內容含糊），警告對方要贖罪，否則出手還擊；於2023年3月22號，無糧軍師Water用一段影片回應，話相信其鬧亙嘅係（或包括）自己，不過強調已經提出嘅指控可靠，因此毋會退縮。
豹太於2023年5月17號出徂個面書圖文帖（尐圖片有顯示若干手機號碼傍䁥稱，不過當中毋包括下述油管頻道或任何知名者嘅公開資料。），話有人寄電子訊息去傷害傍勒索渠等，對此嚴辭斥責並指等日會去報警。無糧軍師Water於2023年5月18號就此評論；渠發佈徂兩段充滿調侃語氣嘅影片，話與其無關嘅自己似乎正被冒認來搞事。
蔡天鳳

蔡天鳳（英文真名：Choi Tin Fung；英文暱稱：Abby Choi；生死：1994年7月15號[未記出處或冇根據]—2023年2月21號／2023年2月22號）乃摩度一名，近年活躍於時裝界，渠嘅中文原名可能係雲天鳳。[未記出處或冇根據]
蔡天鳳生母係張燕花（英文真名：Cheung Yin Fa；中文暱稱：五姐／花姐），繼父係蔡楚生（英文真名：Tsoi Cho San；中文暱稱：弟哥），有兩個同母異父嘅妹（大嘅叫Ching Yu（部份英文真名）；細嘅叫Yuen Yu（部份英文真名））。渠同前夫鄺港智生徂一仔一女，同哎吔老公譚方駿又生徂一仔一女。根據坊間消息，撇除形象簡潔嘅蔡天鳳本人，張燕花、鄺港智傍譚方駿嘅三家人均品流複雜，彼此嘅關係亦千絲萬縷，甚至被推測係撈洗黑錢嘅生意拍檔。

事業
内文：蔡天鳳案嘅疑點傍爭議
雖然傳媒紛紛於蔡天鳳過身後以名媛稱呼，但係渠在世時毋算出名；於2016年開始耐毋耐亮相於香港傍外國某尐有眾多名人出席嘅活動，不過其角色並毋重要；渠嘅硬照亦出現喺若干外國時尚雜誌之中。蔡天鳳曾經係四間香港公司嘅董事（之一）：有一間解散徂；全資持有粉紅佳人(集團)有限公司（英文：Pink Lady (Holdings) Limited）傍熊熊小食有限公司（英文：Bear Bear Snack Limited）；有份落手落腳打理熊熊雞蛋仔（英文：Bear Bear Snack）爾個檔口。除此以外，近年亦有其他形式嘅鉅量財富喺蔡天鳳身邊來、留傍去，渠嘅遺產亦可能好龐大，不過其運作原理神秘，本人亦似乎試過俾太陽城集團追債，引起徂外界嘅諸多猜測。

死亡
内文：蔡天鳳兇殺案
蔡天鳳死時廿八歲，香港警務處將其列作謀殺案，有七個人因此被捕，律政師控告其中六個；爾單嘢而今初審亙。
牛潭尾

牛潭尾（Ngau Tam Mei），又寫做攸潭美，係香港一地，亦係一村。佢喺元朗東北，錦田北面。
當地有主要車路一條，叫做牛潭尾路（Ngau Tam Mei Road），係蠟青路，西面近新潭路出口係雙向行車路。
牛潭尾
廣深港高速鐵路，會路過牛潭尾地底。
王國興

王國興，BBS，MH（WONG Kwok-hing，1949年3月29號—），人稱「MC興」、「亡國興」、「興哥」，係香港政治人物，香港立法會前議員、東區區議會（小西灣選區）前議員、民建聯創黨黨員。
由於佢成日以嘩眾取寵同誇張嘅發言為公眾認識，因此有「元祖建制戰狼」嘅外號。

簡歷
王國興喺越南海防出世，生於1950年代一個貧苦家庭，所以佢標榜自己對基層勞苦大眾困境深有感受。小學時，佢入讀旺角勞工子弟學校。中學畢業後，佢投身左派工會工作，先後響洋務工會同牛奶飲品食品工會任職，參與工運三十年來。同時王國興喜愛投稿詩作及散文，佢響2003年香港區議會選舉時，以職業詩人同專欄作家自居。

政途
佢響1991年香港區議會選舉當選北角北區議員，重響1994年，響和富選區成功連任直到家下。1995年，佢當選市政局議員，並任市政局公眾衛生委員會副主席。佢響1995年參選立法局批發及零售界功能組別同1996年參選臨時立法會但都輸咗。
2000年至2005年，佢做過酒牌局成員。
本來，香港親建制陣營有意響2000年香港立法會選舉中，響新界西選區推出一支由民建聯成員為主力譚耀宗排頭嘅名單（譚同時身為工聯會副理事長），另一張名單就由工聯會成員作為主力並以王國興為首（王國興當時跨區出任工聯會新界南服務中心主任），想喺民主派票倉葵青同荃灣區開拓票源，但畀盤據元朗，以鄧兆棠為首嘅鄉事勢力反對。最後，譚耀宗同鄉事勢力合作，同鄧兆棠合組名單，雙雙進入立法會。
2004年，王被工聯會提名出選立法會勞工界別，終於當選立法會議員。為強調勞工界別立法會議員身份，佢漸漸淡出民建聯政黨活動，並且冇連任民建聯中央委員。
佢曾經係工聯會新界辦事處主任、工聯會社會政策委員會副主任，著力於新界西嘅地方經營。坊間估計，佢有意於2008年香港立法會選舉出選新界西。
2007年香港區議會選舉入面，佢唔再響東區區議會和富選區競逐連任，同時接棒畀郭偉强。
隨後兩屆立法會選舉，王國興轉戰地區直選，亦能成功冧莊立法會議員。
2015年，王國興參選第5屆香港區議會選舉，角逐小西灣選區，結果攞到1,981票，成功當選，擊敗無黨派嘅朱日安、人民力量嘅快必。
2016年，王國興夥拍莫健榮、黃宏滔、劉桂容出戰第6屆香港立法會選舉嘅超級區議會功能界別選舉，但係落選。
2019年第6屆香港區議會選舉，王國興唔再喺小西灣選區尋求連任，交棒畀徒弟李樂昕，但係李樂昕選情受制於反修例運動，最後都係落選。
王威信

王威信，香港親中派人士。
喺2015年香港區議會選舉，佢攞到2,651票，成功當選。
王志鍾

王志鍾，香港親中派民建聯政治人物。

政治立場
佢嘅政治立場係親中派。2024年，香港政府就基本法23條立法，引發國際社會擔心香港嘅言論自由進一步被收緊，其中英國外交大臣卡梅倫就批評港府咁做，係無履行中英聯合聲明義務嘅表現。不過，佢就去咗英國領事館抗議，攻擊英國政府話佢喺度說三道四。

選舉經歷
喺2015年香港區議會選舉，佢攞到1,658票，成功當選。
佢曾經參與2019年香港區議會選舉，但因為親中派無視民意反對堅持修訂逃犯條例，選情大受影響而落敗，但都可以喺第二年7月分到個分區委員會委員嚟做。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，王志鍾曾經以民建聯名義參選地區委員會界別（東區），攞到139票，成功當選。
王振星

王振星（英文：Patrick Wong，1975年—），係香港泛民主派人士，東區區議會太古城東選區前議員，亦係位土木工程師（太古社區工程成員）。
喺2015年嘅第5屆香港區議會選舉，王振星出戰太古城東選區，攞到2,674票，擊敗新民黨謝子祺當選。4年後嘅第6屆香港區議會選舉再喺同一選區打低新民黨郭浩景（謝子祺嘅黨友）冧莊。
2021年7月9號，佢正式劈炮，結束區議員生涯。
王潤強

王潤強，香港親中派政治人。

政治同政策立場
佢係香港親中派嘅成員。

選舉經歷
曾經參選2007年香港區議會選舉。
喺2015年香港區議會選舉，佢攞到1760票，未能當選。
王百羽

王百羽（英文：Henry Wong，1991年—），花名「王伯」、「超區坦克車」，係香港泛民主派人士，天水圍民生關注平台發言人，元朗區議會天恆選區議員，2020年上任。
喺2015年嘅第5屆香港區議會選舉、2019年第6屆香港區議會選舉，王百羽曾經喺天恆選區兩度同陸頌雄交手，2015年嗰屆以1317票落選，但係四年後（2019年）佢就以6004票打低陸頌雄。
2021年初泛民主派35+初選案入面，香港政府引用北京未經諮詢或香港人同意，強行訂立嘅港版國安法，對包括王百羽在內47名民主派人士進行政治檢控，而王百羽就同年5月尾劈炮，唔撈區議員一職。
王秋北

王秋北係香港嘅親中派人士，民建聯成員，前大埔區議會富亨選區區議員（2007年-2015年）。
喺2015年香港區議會選舉，佢攞到1417票，未能當選。

事件
王秋北喺2013年任大埔區議員期間，佢搵人成立歌舞團，向區議會申請表演撥款，之後又指示歌舞團削減開支同成員簽署假嘅開銷單，以偷取最少1,840元嘅差價作協會儲備。去到2016年3月串謀盜竊公帑被罰240小時社會服務令。裁判官指出，王秋北明知故犯，佢成立協進會同教導成員做假帳。
王虎生

王虎生，香港親中派政治人。
喺2015年香港區議會選舉，佢攞到2,034票，成功當選。
2019年香港區議會選舉，親中派因為漠視民意堅持如期修訂逃犯條例，佢落選後因為喺選區宣傳嘅時候被市民批評，曾經提選舉呈請 ，指勝選對手涉舞弊。
王詩展

王詩展，香港親中派經民聯政治人物。

政治立場
佢係香港親中派成員。

選舉經歷
喺2015年香港區議會選舉，佢攞到992票，未能當選。
佢曾經參與2019年香港區議會選舉，但由於親中派漠視民意，堅持修訂逃犯條例，選情大受影響。佢最終落敗。
喺政府大幅度削減直選議席同排除民主派參選嘅2023年香港區議會選舉，王詩展曾經以經民聯名義參選地區委員會界別（東區），攞到94票，未能當選。
民主歌聲獻中華

《民主歌聲獻中華》（英文：Concert For Democracy In China）係香港人為咗支持北京八九民運而舉辦嘅籌款活動，1989年5月27號喺跑馬地馬場舉行。

簡介
呢次活動由黃霑、陳欣健、曾志偉同岑建勳主持，活動連續12個鐘，共籌得1300萬港元善款，《成報》報道入場觀眾人數估計有一百萬，《大公報》就話參加人數約莫五十萬。

參加表演嘅歌星
羅文、鄧麗君、梅艷芳、侯德健、沈殿霞、周華健、汪明荃、盧冠廷、鍾鎮濤、張明敏、夏韶聲、陳百強、張學友、黃凱芹、太極、Beyond、達明一派、李克勤、周慧敏、蔣志光、呂珊、郭小霖、Blue Jeans、Maria Cordero、王傑、蔡立兒、顏福偉等。
劉德華、周潤發、譚詠麟、成奎安、李麗珍、錢小豪、張曼玉、郭秀雲、張國強，亦通過現場大屏幕表示支持。

200萬元港人捐款啲錢被北京當局充公
活動後，李卓人代表香港市民支援愛國民主運動聯合會（支聯會）將200萬元港人捐款送到北京時被拘留，迫簽悔過書，4日後先獲釋，而部分參加大會嘅人士亦已各散東西，而啲錢就被北京當局充公。
甄紹南

甄紹南（英文：Nelson Yan，1986年11月27號—），係香港民協司庫，屯門區議會兆禧選區議員，由2016年做到2023年。
喺2015年第5屆香港區議會選舉入面，時任區議員嚴天生宣布退休，由佢接棒參選兆禧選區，結果以2021票當選區議員，成功接棒，四年後亦喺同一選區成功冧莊。
甘文鋒

甘文鋒，香港親中派新民黨政治人物，任職華潤集團。

選舉經歷
喺2015年香港區議會選舉，佢攞到2,493票，成功當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席同排除民主派參選嘅2023年香港區議會選舉，甘文鋒曾經以新民黨名義參選地區委員會界別（屯門），攞到140票，成功當選。
盧多格德斯

盧多格德斯（保加利亞文：ПФК „Лудогорец“ 1945）係保加利亞拉茲格勒一間職業足球球會，依家踢緊保加利亞甲組足球聯賽。
盧婉婷

盧婉婷，香港民建聯黨員，葵青區議會主席（繼承單仲偕、梁錦威），任職華潤集團。

選舉經歷
喺2015年香港區議會選舉，佢攞到2,814票，成功當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
2023年12月，喺政府大幅度削減直選議席同排除民主派參選嘅2023年香港區議會選舉，喺政府大幅度削減直選議席同排除民主派參選，選舉委員會委員壟斷選舉提名權，互相提名都唔當係利害衝突嘅選舉制度下，盧婉婷終於以22775低票數當選青衣區議員。

違規缺席會議
喺政府大幅度削減直選區議會議席之後，張琪騰喺2023年成為區議員，但喺2024年3月，佢就被報導違反《履職監察指引》缺席會議。
石房有

石房有（英文：Man, Shek Fong Yau，1975年6月24號—），俗稱「大波Man（粵拼：daai6 bo1 men1）」，祖籍廣東省海豐市，香港激進建制派人士，香港親共團體「忠義民團」成員，曾經做過香港警察。由於佢不時同香港民主派人士針鋒相對，所以佢得到一啲傳媒嘅關注，另外佢亦有「大波Man」、「碌梯Man」、「Running Man」、「墮波Man」、「大肚Man」等稱號。

事件同爭議
環繞石房有嘅事件，好多都係同佢高調支持政府或香港警察，或者干擾民主派活動有關。不過，石房有所發起嘅行動，除咗有時會引用假新聞，被民主派人士取笑之外，都唔係一面倒受到政府或警察嘅支持。例如喺2021年，政府以國安法控告47位民主派和平初選參選人同主辦者「串謀顛覆國家罪」，3月1日喺西九龍裁判法院嘅開審時候，佢亦有踩場，但就有傳媒報道一啲警察私下埋怨，佢嚟到反而搞到要警察護送佢，覺得佢唔嚟好過。

2019年12月號召「愛中國護港大集會」演變成記者被襲擊
喺2019年香港區議會選舉，親中派因為支持逃犯條例修訂遭遇大敗，石房有喺12月7號號召親中派支持者，喺灣仔港灣道花園舉行「愛中國護港大集會」，得到香港政研會鄧德成，華記茶餐廳東主楊官華等激進親中共派人士出席支持。佢哋聲稱選舉不公，要求重新點票，又話區議員參選人嘅學歷同門檻太低，要港府重新檢討法令。期間有浸會大學學生會編輯委員會，無綫新聞、香港01同埋大公報嘅記者，被集會人士襲擊及包圍。

支持富臨集團拖欠薪金
喺武漢肺炎疫情期間，唔少公司面對經營困難，但有啲食肆就被指借肺炎來剝削員工。其中富臨集團喺2020年5月被指控以無薪假之名，迫使工友無限期停薪留職。協助工友嘅飲食及酒店業職工總會及民主派民協區議員楊彧同何啟明，喺5月10號連同幾名工友前往富臨皇宮美孚分店抗議，石房有當時在場叫囂，在場人士問石係咪老闆欠薪就係正確，石房有即刻答「係」，最後石房有得到警察好似佢嘅私人保鑣咁護送佢離開 。

到英國駐港總領事館請願 當場撕毁已被剪角BNO
2020年6月初，因應香港局勢惡化，英國外相藍韜文公開表示有意放寬英國國民（海外）護照（BNO）持有人嘅居留期限後，石房有聯同公民力量發言人林宇星，激進建制派高松傑等人，去到英國駐港總領事館前撕毁BNO同埋宣讀「我是中國人」聲明，又話自己俾英國殖民地政府蝦過，修改BNO居留期限係「政治干預」，表明唔會續領。不過唔少媒體都拍攝到，佢哋手持嘅BNO早已過期，並已被剪角，唔可以攞嚟用。

騷擾參加民主派初選人士的拉票街站
2020年7月11號傍晚6時，喺民主派初選當日，前香港眾志秘書長黃之鋒喺太古康怡廣場外為袁嘉蔚拉票嘅時候，石房有忽然現身騷擾佢哋嘅拉票活動，用電話拍攝佢哋，又指罵黃之鋒係「漢奸走狗」，又引述之前已被多方證明不實嘅假新聞，屈對方拎咗2,000萬買樓。擾攘約10分鐘後，在場好多人指罵石房有，結果石房有自行離開現場。

選舉經歷
喺2015年香港區議會選舉，佢攞到326票，未能當選。
票站調查

票站調查（Exit Poll）即係喺選舉票站出口，見到啲人一投完票出嚟，即刻做對投票結果訪問嘅一種民意測驗。喺外國，做調查嘅機構通常係報章或者電子傳媒出錢請佢哋做，方便佢哋喺點票結果公布前，盡早估算投票結果，因為某啲地方點票可能要幾個鐘頭甚至幾日先至完成。票站調查另一個主要目的，係為咗可以分析同解讀選民嘅投票行為，立即知道選舉民情同形勢。所以，世界上好多學者都會同組織合作做票站調查，同埋分析有關嘅數據。
荷蘭社會學家兼政治人Marcel van Dam（荷蘭文：Marcel van Dam）公認係票站調查嘅發明人，喺1967年2月15號嘅荷蘭議會選舉時首創票站調查。

功能
皆因投票係唔記名投嘅，唯一可以知道唔同組群（例如性別、年齡、族群⋯⋯）選民投票原因嘅方法，就係透過票站調查搜集數據。
響世界好多地方，票站調查會畀人用嚟作為檢驗有冇選舉舞弊嘅其中一個指標。例子有2004年委內瑞拉公投、2004年烏克蘭總統選舉同2004年美國總統選舉。

誤差
好似其他民意調查咁，票站調查一樣會有「誤差」。呢方面，最出名嘅案例係1992年英國國會大選。當時兩個票站調查都推算，選舉結果將會令國會內無一個政黨可以取得過半議席嘅情況，但係實際點票結果顯示，馬卓安領導嘅保守黨政府雖然議席大減，但都重可以靠些微少數可以獨自組成多數派政府。
票站調查嘅一個要害係選取調查對像時會有偏差。雖然一般嚟講，票站調查訪問嘅人數比民意調查更多，但係始終只係所有選民嘅一小部份。由於調查機構多數由傳媒贊助，而傳媒往往希望可以喺投票結束後第一時間公布投票嘅推算結果，調查機構唯有響投票結束前幾個鐘停止搜集數據以爭取時間整理推算，所以冇將投票最後一段時間計算在內，容易出現偏差。因為某啲選民，好似阿婆阿伯同師奶，比較鍾意響朝早投票，佢哋嘅意向可能會響票站中畀人不成比例咁放大咗。相反，晏啲投票嘅人就會被忽略。同時，選民願唔願接受訪問，以及會唔會如實咁講出自己嘅投票選擇，亦都會左右誤差幅度。
為咗減少誤差，過去有調查機構透過「pooling」方式，將各自搜集到嘅數據共同享用，以增加準確度。響2005年英國大選，英國廣播公司同獨立電視ITV就透過呢種方式，預測英國工黨響大選中贏得 66 席，脗合後來官方公布嘅選舉結果。響2007年澳洲大選，澳洲多間傳媒機構亦透過共享數據方式，準確預測到澳洲工黨以百分之五十三嘅得票率擊敗執政聯盟。

爭議
以往，有唔少批評指票站調查嘅結果若果係喺投票結束前披露，會影響選舉結果。就以1980年美國總統選舉為例，NBC電視台響美國東岸時間夜晚八點十五分，根據同二萬人做嘅票站調查，就宣稱共和黨總統候選人朗奴．列根會勝出。因為當時響美國西岸，時間係下晝五點十五分，投票重未完，所以有人質疑披露票站調查數據影響咗選舉結果。另外，響2004年美國總統大選，亦有人喺投票結束前，透過互聯網披露票站調查結果，重一度預言民主黨總統候選人克里會贏。

規管
英國、加拿大同澳洲維多利亞省等地方，都將喺投票結束前公布票站調查結果列為刑事罪行，違反者可被罰款甚至監禁。某啲國家，好似新加坡咁，就直頭立法禁止發布票站調查結果。
喺香港，冇法例規範進行票站調查機構，要將涉及票站調查嘅財政開支，同埋委聘佢哋做票站調查嘅客戶名稱公開，所以票站調查仍然有好多唔透明嘅地方，部份機構經常畀人質疑做票站調查，背後有政治動機。

早期
由1991年立法局首次進行分區直選開始，就有人響香港舉行嘅選舉做票站調查，當中以香港大學民意研究計劃最出名。2004年，選舉管理委員會為咗增加票站調查機構嘅透明度，公布全部報請進行票站調查機構嘅機構名同工作人員嘅名，外界先至可以掌握票站調查機構嘅情況。

2004年立法會選舉
2004年立法會選舉期間，一共有七間機構做票站調查，分別係香港大學民意調查計劃、香港大學學生研究隊、香港政策研究所、荃灣青年議會、香港社會及經濟研究所、香港青年協進會。根據香港大學民意研究計劃鍾庭耀博士嘅統計，呢七個機構所調查嘅範圍同動用嘅人力資源如下：

2007年區議會選舉
2007年區議會選舉，進行票站調查嘅機構，包括香港大學民意研究計劃、香港社會監察、香港發展研究學會、香港社區研究中心、社區研究學會、社會事務調查協會同香港選舉策略研究社等：
有報紙揭發，部份做票站調查嘅機構，疑似有政治聯繫：
香港社會監察：註冊地址喺牛池灣曉暉花園一個住宅單位，業主之一係民建聯黃大仙統籌主任鄧秀玲。鄧秀玲響2004年曾以香港社會及經濟研究所名義作票站調查。
香港發展研究學會：註冊地址喺油麻地基利商業大廈一商業單位，同香港青年協進會、中山大學法律系香港同學會共用會址，但係單位外就冇研究學會招牌。香港青年協進會主席楊子熙係民建聯區議員。
香港社區研究中心：註冊地址喺元朗育路寶城洋樓一單位，單位業主係新界社團聯會元朗地區委員會成員胡春月。
社區研究協會：註冊地址喺大埔富雅花園一住宅單位，業主鄺錦榮係沙田青年協會會長，又係工聯會屬下花卉職工會成員。
社會事務調查協會：註冊地址喺青衣長安邨安洋樓一公屋單位，協會其中一位調查員鄭臨，報稱係新界社團聯會葵青地區委員會秘書，又係葵青青年團成員，葵青青年團理事代表梁嘉銘係民建聯成員，多次出選興芳區。

2007年立法會補選
響2007年12月，立法會港島區補選，進行票站調查機構包括：香港調查研究中心、香港大學、香港選舉策略研究社同香港社區發展網絡。

2008年立法會選舉
響2008年立法會選舉，有以下調查機構做票站調查：
各個調查機構嘅負責人分別係鍾庭耀（港大民意調查計劃）、吳文濤（香港調查研究中心）、麥燕薇（香港研究協會）、胡春月（香港社區研究中心）、劉淑雯（社區研究協會）……。

2011年區議會選舉
2011年區議會選舉，進行票站調查嘅機構，包括香港大學民意研究計劃、香港社會監察、香港研究協會、香港社區研究中心、民意咨詢中心有限公司、南區民生促進會、盧曼思、龍星雲同蕭詠欣：
各個調查機構嘅負責人分別係鍾庭耀（港大民意調查計劃）、徐德明（民意咨詢中心有限公司）、麥燕薇（香港研究協會）、胡春月（香港社區研究中心）、潘儉群（香港社會監察）、陳子陞（南區民生促進會）……。有網民指出，香港研究協會百幾個東區嘅調查員當中，起碼有一半嘅個名同培僑中學、福建中學及漢華中學嘅學生相同，甚至有培僑中學老師（李振禹）嘅名字。

2012年立法會選舉
響2012年立法會選舉，有以下調查機構做票站調查：
各個調查機構嘅負責人分別係鍾庭耀（港大民意調查計劃）、徐德明（民意咨詢中心有限公司）、麥燕薇（香港研究協會）、胡春月（香港社區研究中心）及潘儉群（香港社會監察）。部份機構被指有親中背景，引起杯葛票站調查嘅行動，以防止俾人將票站調查用作配票工具。

2015年區議會選舉
2015年區議會選舉，進行票站調查嘅機構，包括香港大學民意研究計劃、香港研究協會、香港社區研究中心同香港社會監察。
各個調查機構嘅負責人分別係李偉健（港大民意調查計劃）、麥燕薇（香港研究協會）、胡春月（香港社區研究中心）同埋彭諾瑤（香港社會監察）。

2016年立法會選舉
響2016年立法會選舉，有以下調查機構做票站調查：
各個調查機構嘅負責人分別係李偉健（港大民意調查計劃）、吳偉民（香港研究協會）、梁浩文（成報報刊有限公司）。香港研究協會嘅調查員，被被指同左派學校漢華中學、培僑中學嘅畢業生姓名相同。
程張迎

程張迎（英文：Ching Cheung Ying，1958年5月31號—）係香港教育工作者、泛民主派元老，做過36年區議員，係香港做得最耐區議員嘅四個人之一。佢祖籍安徽黃山市歙縣。
佢曾經响拔萃男書院任教中國語文科同埋中國歷史科，曾經响2002年反對男拔轉做直資學校，喺2018年退休。
佢係香港民主黨員，由1985年開始做沙田區議會議員，一路連任到2021年，卸任嘅時候代表新田圍邨選區。
由1995年到1999年，佢做過4年區域市政局議員。
喺2015年香港區議會選舉，佢攞到2,455票，成功當選。
2021年，因為北京未經諮詢或香港人同意，強行訂立嘅《香港國安法》導致嘅泛民主派區議員辭職潮而辭職，而佢擔任嘅沙田區議會主席一職，就先後由李志宏、麥潤培繼承。
程志紅

程志紅，香港親中派政治人。

選舉經歷
喺2015年香港區議會選舉，佢攞到2,366票，成功當選。
曾經參與2023年香港區議會選舉。
程振明

程振明（英文：Ching Chan Ming）係香港親中派政治人物兼鄉議局人士，十八鄉鄉事委員會主席，亦係元朗區議會當然議員。

政治立場
佢係香港親中派一員。

選舉及提名經歷
喺2015年香港區議會選舉，佢自動當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會鄉議局界委員。

簡歷
2023年3月，程振明同丁屋發展商負責人「村屋大王」王光榮涉嫌「套丁」，被指喺 14 年來呃地政總署批出多張建屋牌照，佢兩個被控串謀詐騙罪。
積克斯拉士伯格

積克斯拉士伯格（英文：Jack Schlossberg，1993年1月19號—），全名約翰·布爾·甘迺迪·"積克"·斯拉士伯格（英文：John Bouvier Kennedy "Jack" Schlossberg），係卡羅琳甘迺迪個仔、約翰甘迺迪唯一一個外孫仔，曾經多次公開露面。

簡歷
積克1993年響紐約出世，係卡羅琳甘迺迪同老公艾得溫斯拉士伯格個仔，有兩個家姐，羅絲同埋塔添妮亞。佢個名係跟據太公約翰布爾三世（積琪蓮甘迺迪個老豆）個名改嘅。斯拉士伯格個老豆係嚟自猶太教正統派家族，而阿媽就嚟自甘迺迪家族，所以佢一個人就有愛爾蘭、法國、蘇格蘭、美國四種血統。
響八年級嗰年，佢建立咗組織ReLight New York，專門幫啲低收入屋企，最後籌到十萬蚊美元。2011年，佢畢業於曼哈頓Collegiate School，仲曾經響畢業典禮上面發表演講。之後佢升讀耶魯大學日本史科，期間曾經做過耶魯每日新聞同The Yale Herald嘅記者，跟住又做過緊急救護技術員，四年之後畢業。2017年佢讀哈佛法學院，一年後又畢業於哈佛商學院。
2015年，佢由耶魯大學畢業之後，就去咗日本科技公司樂天做嘢。一年後轉到美國國務院同埋三得利做嘢。

公開活動
2013年，佢外公約翰甘迺迪恢復設立總統自由勳章五十周年，時任總統奧巴馬邀請佢出席宴會。因為佢同時係甘迺迪圖書館成員，所以由佢做頒獎主持人。另外佢仲係Profile in Courage Award2014年頒獎人。
斯拉士伯格兩母子去見國務卿克里
2014年，正值佢阿媽卡羅琳做緊美國駐日本大使，所以兩母子一齊去福島縣訪問。同年5月5號，佢哋到訪福島第一核電廠，佢訪問完後就話：「我好希望美國人都可以記住同埋明白呢個慘痛嘅教訓，之後我哋都要做啲嘢。」
響2016年，斯拉士伯格同阿媽去見當時啱去到山口縣海軍陸戰隊基地嘅國務卿克里，而當時嘅克里又啱好參加完七大工業國組織峰會。
2017年，佢聯同卡洛斯卡貝盧、梅伯菲成為組織350.org嘅執行董事。
2020年，響民主黨全國代表大會上面，斯拉士伯格響第二日現身，仲發表演講「We Lead from the Oval Office」。
符偉樂

符偉樂，花名「樂哥」，香港政治人，曾經效力過泛民主派政團民協、民主黨、前綫、社民連、人民力量。

參選經歷
曾參與第1屆香港區議會選舉至第6屆香港區議會選舉。
喺2015年香港區議會選舉，佢攞到54票，未能當選。
符碧珍

符碧珍，香港親中派政治人，現任觀塘區議會觀塘北選區議員，任職中旅集團。

政治立場
佢係香港親中派嘅成員。

選舉經歷
喺2015年香港區議會選舉，佢自動當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，符碧珍曾經以獨立名義參選地區直選（觀塘北），攞到11787票，成功當選。
富士山

富士山（粵拼：fu3 si6 saan1；日文：富士山(hujisan)；英文：Mount FUJI）係日本嘅最高峰，係一座睡火山，亦有人話係活火山，喺本州中部山梨縣同靜岡縣嘅交界，管理上屬富士箱根伊豆國立公園範圍。2002年8月，日本重新測量呢一座山，確定呢座山高3775.63公尺。富士山頂成個冬天都積雪，直至第二年嘅六、七月先至溶。

歷史
富士山係喺離今日8萬年之前開始，到1萬5千年前左右，不斷咁噴發一啲火山灰。呢啲火山灰物質經過不斷嘅沉降，形成咗富士山，高度達到3000公尺。
有人話富士山係活火山，原因係富士山曾經有火山爆發嘅紀錄。但最近一次爆發，已經係1707年，即係江戶時代嘅事。
第一寶貝

第一寶貝（英文：BabyFirst），係美國嘅兒童電視頻道，由普利沙集團轄下，2006年5月開台。
簡兆祺

簡兆祺，香港親中派工聯會政治人物。

政治立場
佢政治立場係親中派，有份支持北京未經諮詢或香港人同意，強行訂立嘅《港版國安法》，又以『黒暴』形容香港反送中運動，仲話大幅度削減直選議席同排除民主派嘅所謂『完善選舉制度』係對香港國安嘅雙重保障，贊同國安法同完善選舉制度令香港由治及興嘅說法。

選舉經歷
喺2015年香港區議會選舉，佢攞到2,978票，成功當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
簡志豪

簡志豪，SBS，BBS，MH，JP，香港建制派（傳統親中派）人士，民建聯創會會員，東九龍居民委員會會員，黃大仙區議會前任議員。

選舉經歷
喺2015年香港區議會選舉，佢攞到2,766票，成功當選。
喺2021年9月，佢成為香港特別行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
簡銘東

簡銘東，MH，香港親中陣營政治人，擁有民建聯、工聯會雙重會籍，觀塘區議會議員。

政治立場
佢係香港親中派嘅成員，曾經話公開讚揚李家超，話期望佢帶領香港進入新時代。

選舉經歷
喺2015年香港區議會選舉，佢攞到3,215票，成功當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2023年12月，簡銘東再度參選區議會選舉，喺喺政府大幅度削減直選議席同排除民主派參選，選舉委員會委員壟斷選舉提名權，互相提名都唔當係利害衝突嘅選舉制度下，成為觀塘東南區議員。
粟米星

粟米星（日文：チョコビ；英文：Chocobi）係日本動漫《蠟筆小新》中出現嘅餅乾類點心，原型係樂天熊仔餅（中文：樂天熊仔餅）。外包裝為綠色正六稜柱（中文：正六稜柱）形，上印有日文片假名「チョコビ」以及洋紅色卡通鱷魚角色「鱷魚山先生」（ワニ山さん）。

由來
粟米星最早出現喺動畫版於1992年4月27號播出嘅《去睇牙醫》（歯医者に行くゾ）一集，該集改編自漫畫單行本第一卷；喺原著中，野原美伢餵給新之助嘅零食係樂天熊仔餅，動畫化時由於商標權因素，將樂天熊仔餅改為虛構零食「粟米星」。

歷史
呢節要加長。
2月10號

2月10號係公曆年嘅第41日，離年尾重有324日（閏年325日）。
<< - 2月 - >>



大件事
589年：隋文帝滅南陳，南北朝玩完。
1953年：尼加比出任埃及總統。
1963年：蘇聯駐澳洲外交官史基波夫因從事間諜活動被驅逐出境，引起蘇澳外交風波。
1990年：香港元朗新田大夫第用咗250萬港紙重修之後，香港建築師學會頒「會長大獎」畀佢。
1996年：香港八仙嶺發生山火，燒死香港中國婦女會馮堯敬紀念中學兩個教師同三個學生，另外十三個學生燒親。
2008年：南韓首爾崇禮門（又叫做南大門）嘅木製城樓畀個阿伯放火燒咗。
2012年：香港小桃園飯局。
2017年：2017年港鐵車廂縱火—張錦輝喺港鐵一列荃灣綫列車放火自焚，19傷（包括疑犯）。疑犯留醫3個月之後喺5月14號器官衰竭死咗。
2018年：大埔公路雙層巴士失事—一架由沙田馬場開去大埔中心嘅九龍巴士872線巴士駛到大埔公路－大埔滘段近大埔尾翻側，造成19死。
2018年大埔公路雙層巴士失事

大埔公路雙層巴士失事係一單2018年2月10號喺香港大埔公路近大埔尾發生嘅嚴重交通事故。一架九巴872線雙層巴士車速太快翻車，上層車頭扯爛，成個「大埔尾」巴士站都砸爛埋，造成19死65傷。呢單車禍係香港開埠以來死人第二多嘅車禍。
30歲男巴士司機陳浩明涉嫌「危險駕駛引致他人死亡」而畀差人當晚拉咗，11號被落案控告，13號提堂，申請保釋被拒而還押監房，等候案件喺4月10號再提堂。同年10月10號個司機被改控19項誤殺罪。2020年7月7號被判坐花廳14年兼夾成世停牌。

引發事件
事後，有跨黨派立法會議員話意外後第七日嘅2月17號（星期六）啱啱係年初二，係死難者嘅「頭七」，要求取消嗰晚嘅香港賀歲煙花匯演。行政長官林鄭月娥喺2月12號下晝宣佈，為咗哀悼遇難者同顧及社會大眾情緒，取消呢次煙花匯演。而取消煙花匯演一事獲得贊助機構其士國際集團有限公司支持同配合，慳咗嘅大概100萬港元，就捐畀死傷者家屬。

補救措拖
事後又重建巴士站。巴士站原本喺急彎位，重建後加分道，加防撞欄，以防有車直撞巴士站。巴士站亦加猛燈火，夜晚都睇得見。
Now香港台

now香港台（又叫now 香港）係now寬頻電視一條香港中文資訊娛樂頻道，2008年12月12號啟播。負責人有林姍姍、鄭經翰同鄭丹瑞。之後now101台係2011年2月9號啟播，之後除咗新聞係首播外，其他首播節目改為now101台到播出，而該台已經變成重播台，而2016年3月19號凌晨1點鐘起，now香港台升級做為預覽頻道，預覽另一條要收錢頻道由半個月至個半月不等。2019年11月1號，now香港台正式停播。
羅健熙

羅健熙（英文：Lo Kin Hei，1984年6月1號—），係香港民主黨主席，南區區議會利東二選區議員，由2012年做到2021年。佢亦係註冊社工。
佢同區諾軒一齊做區議員嘅時候，有「白鴿黨利東孖寶」之稱，亦都同區諾軒、柴文瀚合稱「區羅柴」；2021年7月頭，佢同黨友徐遠華、陳欣兒、陳炳洋、潘秉康、黎熙琳、嚴駿豪一齊劈炮唔撈，辭任區議員。

參選經歷
喺2015年香港區議會選舉，佢攞到2,564票，成功當選。
羅光強

羅光強，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到2730票，未能當選。
羅少傑

羅少傑，香港親中陣營政治人，荃灣區議會前任議員。

政治立場
佢係香港親中派人士，有份支持同贊助荃灣各界慶祝香港回歸祖國23周年活動。

選舉經歷
喺2015年香港區議會選舉，佢自動當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
羅曉楓

羅曉楓，香港親中派政治人，任職中旅集團。

參選經歷
喺2015年香港區議會選舉，佢攞到2,447票，成功當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，羅曉楓曾經以經民聯名義參選地區直選（大埔南），攞到11608票，成功當選。

家庭關係
父親為經民聯前大埔區區議員羅舜泉。
羅棣萱

羅棣萱，香港親中派政治人，曾經參與2023年香港區議會選舉。

參選經歷
喺2015年香港區議會選舉，佢攞到1767票，未能當選。
羅榮焜

羅榮焜，MH，又名羅山，香港建制陣營（傳統親中派）政治人（東區區議會前任議員）、傳媒人、邵氏兄弟營運總監。

選舉經歷
喺2015年香港區議會選舉，佢自動當選。
曾經參與2019年香港區議會選舉，但係選情受制於反修例運動入面親中派無視民意，堅持如期修訂《逃犯條例》嘅做法，結果落敗。
羅競成

羅競成係香港親中派政治人物。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,359票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會基層社團委員。
金

金（粵拼：Gam1，Gold）又叫黃金，係種極之貴重嘅金屬元素，原子序數79，符號Au，佢來自拉丁文Aurum和Aurora一詞，係「燦爛嘅黎明」咁嘅意思。幾千年嚟都俾人當錢用。亦都可以保值同整珠寶。金響岩石或沖積地裏面搵到嘅通都係一嚿嚿或者一粒粒。金係其中一種用嚟整硬幣嘅金屬。金嘅特性係又軟又閃、黃色、密度高、可以整扁拉長，係過渡金屬嘅一種。家下工業用途包括牙科同電子。

同位素
維基同享有多媒體嘅嘢：
Gold（類）
喺全部金嘅同位素中，得金-197係穩定嘅，含量接近所有金嘅100%。其他18種同位素都有放射性，當中以金-195嘅半衰期最長，但係得186日。
金曾經被建議做核武器中一種鹽彈（Salted bomb）嘅原料，而鈷係另一種建議而且較為人知嘅原料，可以製成鈷彈（Cobalt bomb）。一層天然金嘅外罩經由熱核武器放出嘅密集高能量中子通量（Neutron flux）放射之後，會發生核轉變成為有半衰期2.697日嘅放射性同位素Au-198，製造出大約.411 MeV嘅伽馬射線，顯著增加咗武器核微粒（Nuclear fallout）幾日嘅放射性。呢個武器嘅製造、測試同使用仍然未被人所知。

價值
睇埋：財富同投資黃金
自古以嚟，人就視黃金為財富甚至長生不死嘅象徵，成日會攞黃金嚟整銀仔、首飾同埋雕像等嘅嘢，例如有統計就估計話 2022 年嘅黃金需求當中有成 40 至 50% 嘅都係嚟自首飾生產嘅。
由廿世紀起，電子工程上又成日會用金嚟整電子元件。
金咁有用就表示，人對金永遠梗會有一定嘅需求。永遠有需求就表示個價低極有限—因此，手上揸黃金難有大損失，黃金就因而廣泛噉被視為一種比較穩陣嘅投資，好多投資者喺經濟形勢不穩嗰陣時都會選擇揸黃金，保護自己嘅財富。
老廣成

老廣成，香港親中派政治人。

選舉經歷
曾經參選2007年香港區議會選舉。
喺2015年香港區議會選舉，佢攞到2001票，未能當選。
德米特里·蕭斯達高維契

德米特里·德米特里耶維契·蕭斯達高維契（俄文：Дми́трий Дми́триевич Шостако́вич，俄文音標：[ˈdmʲitrʲɪj ˈdmʲitrʲɪjɪvʲɪtɕ ʂəstɐˈkovʲɪtɕ] ( 聽)。1906年9月25號—1975年8月9號）係蘇聯時期俄國嘅作曲家同鋼琴家。佢成世大部份時間都住喺蘇聯，係當時出名到可以傳到西方世界嘅少數作曲家之一，被譽為係二十世紀其中一位最重要嘅作曲家。蕭斯達高維契嘅作品亦都有歷史價值，尤其喺史太林執政時期嘅作品。
蕭斯達高維契當初喺當時蘇聯紅軍總參謀長、蘇聯元帥米哈伊爾·尼古拉耶維奇·圖哈切夫斯基嘅資助下喺蘇聯變得出名，但後來因為佢同史太林主義同官僚作風有衝突，同政權嘅關係惡化，兩度俾蘇聯共產黨譴責，佢嘅作品亦都一度被禁止演出。史太林死後，蕭斯達高維契多次獲頒發多項國家嘅獎項同榮譽，例如社會主義勞動英雄、列寧勳章、史太林獎等，亦都曾經做過最高蘇維埃嘅代表。
蕭斯達高維契嘅音樂既融合咗馬勒嘅後浪漫主義同新古典主義風格（例如浦羅哥菲夫同史特拉汶斯基），亦有唔少二十世紀嘅不協調音調同創作手法，融入咗西洋穴怪嘅元素。
蕭斯達高維契嘅管弦樂作品有15首交響樂同6首協奏曲，室樂作品有15首弦樂四重奏，2首鋼琴三重奏，1首鋼琴五重奏，同1首弦樂八重奏。佢嘅鋼琴獨奏作品包括2首奏鳴曲，早期嘅1套前奏曲，同後期嘅1套24首前奏曲同賦格曲。佢其他作品包括3套歌劇，幾首音樂套曲同芭蕾舞，同埋幾部電影嘅音樂，例如1955年蘇聯電影《牛虻》嘅電影配樂。

作品
《第一號爵士樂團組曲》（Suite for Jazz Orchestra No. 1）－由蕭斯達高維契喺 1934 年作，當中有一部份係 G 小調華爾茲樂曲；
《第二號爵士樂團組曲》（Suite for Jazz Orchestra No. 2）－由蕭斯達高維契喺 1938 年作。